ร้านอาหารกึ่งผับ มีดนตรีสด ตั้งอยู่ไม่ไกลจาก ม. ทักษิณ บรรยากาศร้านแบบ open air ลมโกรก สบายๆ เหมาะกับการนั่งกินเบียร์ชิลๆ พบปะสังสรรค์กับเพื่อนฝูง อาหารมีทั้งแบบจานเดียว กับข้าว และกับแกล้ม ผมลองสั่งอาหารแบบจานเดียวมา 2 เมนู

- คะน้าหมูทอดราดข้าว หมูทอดไม่แข็งและไม่มันจนเเกินไป รวมๆ จานนี้ก็โอเคครับ อยู่ในเกณฑ์กลางๆ 
- ข้าวผัดน้ำพริกลงเรือ ข้าวผัดกับน้ำพริก เสิร์ฟมาพร้อมกับไข่เค็ม เนื้อปลาทอด (ไหม้และคาวไปหน่อย) และน้ำพริกถ้วยเล็ก รวมๆ แล้วจานนี้ก็พอไปได้ ไม่เลวร้ายมากครับ ส่วนปริมาณแต่ละจานนี่ผมถือว่าเยอะใช้ได้เลยทีเดียว เหมาะสมกับราคา 
ก็โดยรวมๆ ถือว่าร้านนี้พอฝากความหวังได้ ไว้ถ้ามีโอกาสจะหาเวลามานั่งชิล สั่งเมนูอื่นๆ 

สำหรับราคา อาหารจานเดียว 55 บาท กับข้าว/กับแกล้ม ราคาเฉลี่ยๆ 119 บาท ก็ถือว่าเป็นราคามาตรฐานสำหรับร้านแนวนี้ไปเช่นเคยครับ 

ร้านเปิด 17.00-24.30 น. ฟรี WiFi 